Diari Oficial de la Generalitat Valenciana


Sumari del DOGV 2251, del 22-04-1994 (1994/831224)

DECRET 78/1994, de 12 d'abril, del Govern Valencià, sobre control dels productes pesquers en la descarrega i el desembarcament en els ports de la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/04/12/78/dof/vci/html**

### Dades del document

Número de DOGV
:   2251

Data del DOGV
:   22-04-1994

Secció del DOGV
:   DISPOSICIONS GENERALS

Número del document
:   1994/831224


Data del document
:   12-04-1994

Organisme emissor
:   Conselleria de Sanitat i Consum

Tipus de document
:   Decret

DECRET 78/1994, de 12 d'abril, del Govern valencià, sobre control dels productes pesquers en la descàrrega i el desembarcament en els ports de la Comunitat Valenciana. [94/2477]  
El Reial Decret 1437/1992, de 27 de novembre, pel qual es fixen les normes sanitàries aplicables a la producció i comercialització dels productes pesquers i de l'aqüicultura, incorpora a l'ordenament intern espanyol la Directiva 91/493/CEE del Consell, de 22 de juliol de 1991, per la qual es fixen les normes sanitàries aplicables a la producció i a la comercialització dels productes pesquers.  
La nova normativa regula també, dins del procés total de producció i comercialització dels productes de la pesca i de l'aqüicultura, les condicions tècnico-sanitàries en què s'haurà de realitzar la descàrrega i el desembarcament, el control de les quals correspon a les comunitats autònomes excepte pel que fa als intercanvis amb països extracomunitaris.  
Per a l'efectivitat d'aquests controls de caràcter sanitari, que en el desembarcament dels productes pesquers en els ports de la Comunitat Valenciana són de competència de l'administració de la Generalitat Valenciana, i atesa la concurrència d'altres competències autonòmiques inspectores, de caràcter tècnic i de protecció dels recursos pesquers (i entre aquestes, les noves que regula el Reglament CEE n.º 2847/93 del Consell, de 12 d'octubre de 1993, pel qual s'estableix un règim de control aplicable a la política pesquera comuna), cal establir de manera unitària, a l'efecte de simplificar la subjecció als controls, les condicions en què s'efectuaran.  
Amb aquesta finalitat, en tercer lloc, no es pot prescindir de les exigències legals pel que fa als requisits de la primera venda del peix en fresc (Llei 53/1982, de 13 de juliol, i Circular 8/1955, de 2 d'octubre, de normes sobre peix fresc, congelat, conserves, saladures, bacallà i productes derivats).  
Per això, a proposta dels consellers d'Agricultura, Pesca i Alimentació i de Sanitat i Consum i amb la deliberació prèvia del Govern Valencià, en la reunió del dia 12 d'abril de 1994,  
DECRETE:  
Article primer  
A l'efecte de la verificació eventual dels controls tècnics i sanitaris previstos en la normativa vigent, la totalitat dels productes de la pesca, per a la comercialització en fresc, que es desembarque en la Comunitat Valenciana haurà de passar obligatòriament per llotja pesquera.  
S'entén per llotja pesquera el lloc dels recintes portuaris on s'efectua l'exposició i la primera venda a l'engròs dels productes de la pesca.  
Article segon  
La descàrrega de les captures es farà preceptivament en un port que dispose d'aquelles instal·lacions.  
La Conselleria d'Agricultura, Pesca i Alimentació podrà autoritzar la descàrrega i el desembarcament en ports que manquen de llotja. En aquest cas, els productes s'expediran immediatament, amb l'acreditació corresponent, a la llotja més pròxima, per a l'exposició, el control i la primera comercialització. La Conselleria d'Agricultura, Pesca i Alimentació comunicarà a la de Sanitat i Consum les autoritzacions que concedisca, de vigència temporal i revocables motivadament.  
Article tercer  
Els productes de la pesca s'expediran i es transportaran des de la llotja pesquera a la seua destinació, amb l'acreditació corresponent. Aquesta expedició podrà produir-se fins i tot sense venda en subhasta, en els supòsits previstos legalment.  
DISPOSICIONS FINALS  
Primera  
Els consellers d'Agricultura, Pesca i Alimentació i de Sanitat i Consum, segons les competències respectives, dictaran les disposicions necessàries per al desplegament i l'aplicació d'aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 12 d'abril de 1994  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,   
JOSÉ MARÍA COLL COMIN   
El conseller de Sanitat i Consum,  
JOAQUÍN COLOMER SALA


Còpia Permalink ELI